**Virágos madárgyermek**

*Online olvasás- és rajzóra interaktív feladatokkal 2. osztályosoknak*

**1. Virágosat álmodtam**

Hallgasd meg Ágh István *Virágosat álmodtam* című versét Szvorák Katalin előadásában! Közben követheted a vers szövegét a szöveggyűjteményben, és dúdolhatod a dalt. Mire véget ér, talán meg is tanulnod.

***Virágosat álmodtam – dalfeldolgozás***

<https://learningapps.org/display?v=p65w6icrk21>

Próbáld ki, hogy el tudod-e mondani önállóan is a verset? Ha még nem, segíts rá egy kicsit, és tanuld meg úgy, hogy anyukádnak is el tudd mondani.

Biztosan észrevetted, hogy a videón egy elmosódott kép látható, talán virágokat ábrázol, egy virágos álmot. Te milyennek képzeled Ágh István virágos álmát? Rajzold le!

Hallgasd meg a dal folytatását, Illés Lajos szerzeményét, az *Akik rám vigyáznak* című tankockán. Ez egy énekelt imádság. Kiért imádkozik a szerző? Kiért imádkozhatsz te is? Tedd meg a saját szavaiddal!

***Akik rám vigyáznak – énekelt imádság***

<https://learningapps.org/watch?v=ph3kzfv2j21>

Akik minden gondjaikkal

értem élnek, rám vigyáznak,

áldd meg Isten két kezeddel

jó anyámat, jó apámat!

**2. Égen-földön**

Olvasd el Miklya Zsolt *Égen-földön* című versét a szöveggyűjteményből, majd válaszolj a kérdésekre a helyes válaszok kiválasztásával a válaszkereső tankockán. (Több válasz is lehetséges.)

***Égen-földön kérdések – válaszkereső***

<https://learningapps.org/watch?v=p31rezf5c21>

Ágh István és Miklya Zsolt versének szavai, kifejezései összekeveredtek a csoportosító tankockán. Válogasd szét, és húzd a versekhez készült gyerekrajzokhoz a megfelelő szavakat!

***Virágosat álmodtam – Égen-földön – csoportosító***

<https://learningapps.org/watch?v=pw4sgbtxt21>

Az *Égen-földön* című versből készült dalt is meghallgathatod a SzeRBuSz zenekar előadásában.

***Égen-földön – dalfeldolgozás***

<https://soundcloud.com/szekeres-istv-n-1/miklya-zsolt-egen-foldon>

Végül mint madárgyermek repülj oda anyához, mondd el neki a tanult virágos verset, és add át neki a rajzodat is!